open-index/open-wikipedia-markdown huggingface dataset:
Jegerprøven

**Jegerprøven** er en obligatorisk prøve som alle som skal jakte på vilt i Norge må ha bestått før de kan begynne å jakte. Jegerprøven består av en teoretisk prøve og et praktisk kurs. Den teoretiske prøven er av typen flervalgsoppgave, og består av femti spørsmål hvorav førti må være korrekt besvart for å bestå prøven. Kurset består av 30 timer med nødvendig opplæring for å bestå testen, i de 30 timene skal man ha en skytetest som i de fleste områder går ut på 15 rifleskudd og 25 hagleskudd, resultatet har ikke noe å si.
Aldersgrensen for å kunne ta jegerprøven er kalenderåret en fyller 14 år. Jegere som skal jakte storvilt med rifle, må i tillegg bestå skyteprøve for storviltjegere.

Obligatorisk jegerprøve for førstegangsjegere ble innført i Norge fra 1. april 1986. Prøven ble innført for at de som jakter vilt i Norge, skal ha et visst kunnskapsgrunnlag før de starter jakt, og for å skape en sunn holdning blant jegerne. Jegerprøven tar for seg temaer som jakt og vilt, jegeransvar, human jakt, viltkjennskap, sikkerhetsregler for skytevåpen, fangstmetoder og bruk av jakthunder.

## Ni kurstemaer
Kurset som leder opp til selve jegerprøven består av ni samlinger med ulike temaer:

# Jakt og holdninger (obligatorisk oppmøte)
# Våpen og våpenlovgivningen (obligatorisk oppmøte) 
# Human og sikker jakt i praksis (obligatorisk oppmøte)
# Skyting med hagle og rifle (obligatorisk oppmøte)
# Artskunnskap (kan gjennomføres nettbasert)
# Lover og forskrifter (kan gjennomføres nettbasert)
# Jaktformer (kan gjennomføres nettbasert)
# Ettersøk av skadet vilt (kan gjennomføres nettbasert)
# Håndtering av felt vilt (kan gjennomføres nettbasert)

Til sammen er kurset på 30 timer. Det er adgang til å ta to av de fem siste samlingene som nettbasert kurs, forutsatt at kandidaten kan dokumentere overfor instruktøren at nettlæringen er gjennomført og bestått..

## Litteratur

* Knut Brevik, Jørund Lien, Dagh Bakka, Dag Kjelsaas og Pål Jensen (2018). Den store jegerprøveboka. ISBN 978-82-429-6217-1
*
*

## Referanser


## Se også
* Jakt
* Jegeravgift
* Sikkerhetsregler for skytevåpen
* Skyteprøve for storviltjegere

## Eksterne lenker
* Norges Jeger- og Fiskerforbund
* Lovdata: Lov om viltet
* Hjorteviltportalen
Belize (distrikt)

**Belize** er et distrikt i det mellomamerikanske landet Belize. Distriktshovedstaden Belize City er landets største by. I distriktet Belize ligger blant annet også mayaruinene Altun Ha og turistmålet Caye Caulker.

## Referanser
Redonda

**Redonda** er ei øy i Karibia. Den tilhører staten Antigua og Barbuda og ligger 56 km vest-sørvest for øya Antigua. Øya er ubefolket.

## Geografi

Redonda ligger øst i Det karibiske hav og er en del av De små Antiller. Det er den minste av de tre øyene som utgjør Antigua og Barbuda. Øya ligger 22 km nordvest av Montserrat, 32 sørøst av Nevis og 56 km vest-sørvest av Antigua.

Øya er resten av en utslokt vulkan som stiger bratt opp av havet til en høyde på 305 meter. Arealet er 1,3 km². Øya er preget av bratte klipper og det er bare én strand der det er mulig å gå i land fra båt. Suppeskilpadde og karett er observert i havet ved Redonda.

Øya er hekkested for sjøfugl. Særlig viktig er koloniene av praktfregattfugl, maskesule, rødfotsule og brunsule, mens det finnes også brunnoddy. Det antas at graveugle er standfugl. Det finnes seks krypdyrarter, hvorav tre øglearter er endemiske. 

Vegetasjonen er preget av gras, kaktus i slekten *[[Opuntia]]* og med enkelte trær av arten *[[Ficus citrifolia]]*.

Det finnes en populasjon av geiter på øya.

## Historie
Kristoffer Columbus kom over øya på sin andre Amerika-ferd i 1493 og gjorde krav på den for Spania. Han kalte den Santa Maria la Redonda. Columbus gikk imidlertid aldri i land. Første kjente europeiske strandhogg fant sted i 1687.

I 1860-årene ble det hentet ut fosfat fra guanoforekomster på øya ved hjelp av arbeidskraft hentet fra Montserrat. Et amerikansk selskap, Redonda Phosphate Company, sto bak driften, med eksport for det meste til USA og Tyskland. I 1901 bodde 120 personer på øya. Da første verdenskrig kom, holdt guanodriften opp og arbeiderne flyttet. Bygninger og utstyr ble ødelagt i en orkan i 1929 og de siste vaktmennene forlot da øya. Den har vært ubebodd siden.

Storbritannia gjorde krav på Redonda i 1869 for å komme USA i forkjøpet. I 1872 ble øya underlagt Antigua.

Redonda er i offentlig eie.

## Referanser


## Eksterne lenker
*
Vetan (Færder)

**Vetan** eller **Veten** er en ås sør på Nøtterøy i Færder kommune, like ved Haukemyr, vest for Torød. Med sine 99,7 moh. er den det høyeste punktet på øya og i kommunen.

Toppen av Vetan ble i 1897 ekspropriert av Forsvarsdepartementet for bygging av en kystmeldepost. Rett før angrepet på Norge i 1940 ble det bygget en festningskommandoplass på Vetan, men den ble ikke tatt i bruk. Tyskerne overtok anlegget og bygget det videre ut, blant annet med en radiostasjon samt tre 20 mm luftvernkanoner. Etter andre verdenskrig har Vetan vært i bruk som radiolinjestasjon av Forsvarets Fellessamband. Det er ikke lenger militær aktivitet på Vetan, men toppen er fremdeles avsperret.

På Vetan er det registrert ei gravrøys fra bronsealderen.

## Fotnoter



## Referanser




## Litteratur
*
Outfoxed – Rupert Murdochs TV-kanal

***Outfoxed – Rupert Murdochs TV-kanal*** (originaltittel: *Outfoxed: Rupert Murdoch's War on Journalism*) er en amerikansk dokumentarfilm fra 2004 som retter et kritisk søkelys på medienmagnaten Rupert Murdoch og den høyreorienterte nyhetskanalen Fox News. Filmen er regissert og produsert av Robert Greenwald.

Filmen ble vist på NRK1 den 7. desember 2004 i programserien *[[Utsyn]]*.

## Om filmen
I denne dokumentaren undersøker Robert Greenwald hvordan medieselskaper som Rupert Murdochs Fox News har brakt fjernsynsjournalistikken ned på det han karakteriserer som et absolutt lavmål. En rekke produsenter, reportere og tekstforfattere som tidligere arbeidet for Fox News forteller i programmet om hvordan det var å jobbe der. Bl.a. avslører de at de ble bedt om å finne en høyre-vinkling for framstillingen av nyhetene eller å søke arbeid annet sted.

Filmen gir innsikt i de journalistiske kriteriene som gjelder for det amerikanske Fox News, eid av Rupert Murdochs amerikanske selskap News Corporation. Dokumentaren peker på farene som oppstår når dette og lignende massemedieselskaper er gitt lov å ese ut over alle grenser og ta kontroll over publikums muligheter til innsikt. Videre eksponerer dokumentaren Murdochs medieimperium og viser i hvilken grad det virker inn på samfunnet at én person har kontroll over et så vidt spekter av massemedier.

Filmen huskes kanskje særlig for arkivopptak der programleder Bill O'Reilly går til frontalanngrep på den liberale 20-åringen Jeremy Glick i studio.

*Produsert av Carolina Productions, Inc

## Noen av personene i fimen
*Jeff Cohen (intervjuer)
*Eric Alterman (intervjuer)
*David Brock (intervjuer)
*Douglas Cheek (fortellerstemme)

Andre personer i filmen.
*Bill O'Reilly
*Sean Hannity
*Peter Jennings
*Newt Gingrich
*Martin Sheen
*Brit Hume
*Jeremy Glick
*Rupert Murdoch
*Roger Ailes
*Dan Rather
*Av Westin
*Christiane Amanpour

## Referanser


## Eksterne lenker
*
Cayo (distrikt)

**Cayo** er et distrikt vest i det mellomamerikanske landet Belize. Distriktshovedstaden er San Ignacio. Landets hovedstad Belmopan befinner seg også i Cayo.

Cayo er hovedsakelig et jordbruksdistrikt, der det produseres sitrusfrukter og bananer. Dessuten finnes det noe økoturisme og en rekke mayaruiner.

## Referanser
Corozal (distrikt)

**Corozal** er et distrikt nord i det mellomamerikanske landet Belize. Distriktshovedstaden er byen Corozal.

## Referanser

## Eksterne lenker
*
Toledo (distrikt)

**Toledo** er et distrikt i det mellomamerikanske landet Belize. Distriktshovedstaden er Punta Gorda.

## Referanser
Stann Creek (distrikt)

**Stann Creek** er et distrikt i det mellomamerikanske landet Belize. Distriktshovedstaden er Dangriga. Victoria Peak (1&nbsp;120 moh) i Stann Creek er Belizes nest høyeste fjell. 

## Referanser
Ahmed Al Jaber Air Base

**Ahmed Al Jaber Air Base** er en flystasjon i Kuwait som tildels nyttes av det amerikanske flyvåpen og dets allierte.  

Basen ligger 120 km sør for Kuwaits grense til Irak. Både A-10- og F-16-fly er stasjonert på basen.

## Eksterne lenker

* Ahmed Al Jaber Air Base (globalsecurity.org)
* Kart fra MultiMap
* Satellittbilde fra TerraServer
Albrook Air Force Base

**Albrook Air Force Base** var en av USAs flyvåpens to større flystasjoner i den USA-styrte Kanalsonen i Panama. (Den andre var Howard Air Force Base.) Stasjonen lå øst for Panamakanalen, rett sør for Fort Clayton og nord for Balboa.

Basen ble besluttet anlagt i 1928 og stod ferdig i 1932. Den het først *Albrook Army Airfield*. Fra 1939 til 1942 ble basen kraftig utvidet, og etter det japanske angrepet på Pearl Harbor økte bemanningen betraktelig. 

Den oppgraderte basen fikk navnet *Albrook Air Force Base* 26. mars 1948. I 1975 skiftet navnet igjen, nå til *Albrook Air Force Station*, idet mye av aktiviteten ble overført til Howard-basen.

1. oktober 1979 ble flystripa og en del av bygningsmassen overført til Panama.

Under USAs invasjon av landet i 1989 ble basen benyttet. 

30. september 1997 ble Kanalsonen overdratt til Panama. USA avviklet da all sin aktivitet på Albrook, og basen ble omgjort til sivil flyplass for Panama by (Aeropuerto Internacional de Albrook «Marcos A. Gelabert»).

## Kilder

* William H. Ormsbee jr: Albrook Air Force Base /Albrook Air Force Station history – nettsider med omfattende beskrivelse av bygningsmasse og historikk, oversikt over hva som ble overdratt til Panama og et stort bildemateriale, både historisk og fra i dag; besøkt 1. februar 2011.
Cannon Air Force Base

**Cannon Air Force Base** er en av det amerikanske flyvåpenets flystasjoner, og ligger i Curry County i New Mexico. Den er base for 27th Special Operations Wing.

Den første flyplassen på stedet ble anlagt mot slutten av 1920-årene. Under andre verdenskrig ble flyplassen overtatt av det amerikanske forsvaret og det ble etablert en base for bombefly under navnet Clovis Army Air Field. Basen ble benyttet for opptrening av flybesetninger, først for mannskap til Consolidated B-24 Liberator som skulle tjenestegjøre i Europa og deretter for mannskap til Boeing B-29 Superfortress for tjeneste i stillehavskrigen.

Etter andre verdenskrig har basen fortsatt med å utdanne flypersonell, men det vurderes nå å legge den ned.

Flystasjonen er oppkalt etter general John K. Cannon.

## Eksterne lenker

* Offisielt nettsted for Cannon Air Force Base (engelsk)
Charleston Air Force Base

**Charleston Air Force Base** er en av det amerikanske flyvåpenets flystasjoner, og ligger i North Charleston i Sør-Carolina. Den er base for 437th Airlift Wing og reserveavdelingen 315th Airlift Wing. Det er 51 C-17 Globemaster III-fly stasjonert på basen (2007). Basen deler rullebaner med Charlestons sivile, internasjonale flyplass, Charleston internasjonale lufthavn.

## Eksterne lenker
* Charleston Air Force Base 
* 315th Airlift Wing  
* Charleston Air Force Base at globalsecurity.org
Orange Walk (distrikt)

**Orange Walk** er et distrikt nordvest i det mellomamerikanske landet Belize. Hovedstaden, byen Orange Walk, er kjent  som «Sugar City» («Sukkerbyen») på grunn av distriktets produksjon av sukker.

## Referanser
Chievres Air Base

**Chievres Air Base**  er en flystasjon som benyttes av det amerikanske flyvåpenet, og ligger i Belgia. Den drives av 309th Airlift Squadron, som har til oppgave å betjene NATOs øverstkommanderende for Europa og tilhørende stab (SACEUR).

Den første flystripen ved Chièvres ble etablert under første verdenskrig, av tyske styrker i 1917. Mot slutten av 1939 begynte det belgiske forsvaret å bygge ut Chièvres for å bruke den som avlastningsflyplass. Da tyskerne invaderte Belgia i mai 1940 fortsatte de å bygge ut flyplassen og den ble brukt av tyske og italienske jagerfly i slaget om Storbritannia, de siste tyske styrkene forlot flyplassen ved utgangen av august 1944. Allerede i oktober samme år tok allierte styrker i bruk flyplassen.

Etter andre verdenskrigs slutt ble basen brukt som transittleir for amerikanske soldater på vei hjem til USA og som fangeleir for tyske soldater. I 1947 ble basen overtatt av belgiske myndigheter og brukt for stasjonering av jagerfly. Basen ble nedlagt i 1963 og overdratt SHAPE i 1967. Basen ligger om lag 20 kilometer fra SHAPE.
Columbus Air Force Base

**Columbus Air Force Base** er en av det amerikanske flyvåpenets flystasjoner, og ligger i Lowndes County i Mississippi. Den er base for 14th Flying Training Wing i Air Education and Training Commands Nineteenth Air Force.

## Eksterne lenker
* 
* Columbus Air Force Base Main Entrance Photo
Creech Air Force Base

**Creech Air Force Base** er en av det amerikanske flyvåpenets flystasjoner, og ligger i Clark County i Nevada nord for Las Vegas. Den benyttes for øvelsesflyvning og utprøving av nye våpensystemer.

Flystasjonen er oppkalt etter general Wilbur L. Creech.
Ratio decidendi

**Ratio decidendi** er et latinsk begrep som direkte oversatt betyr «begrunnelse (rationale) for avgjørelsen». I rettslig sammenheng benyttes uttrykket for å betegne den delen av premissene i en dom som har vært nødvendige for å begrunne resultatet. Dommens ratio decidendi vil gjerne være mer gjennomtenkt, og blir derfor som hovedregel tillagt større vekt, enn obiter dicta &ndash; uttalelser som ikke var nødvendige for å komme til konklusjonen. 

## Se også
*Prejudikat
Julija Volkova

**Julija Olegovna Volkova** (russisk: Юлия Олеговна Волкова; født 20. februar 1985) er en russisk musiker. Hun utgjør sammen med Lena Katina popduoen t.A.T.u.. Duoen er notorisk kjent for å sjokkere publikum, samt sine forsøk på å bryte tabuer ved å opptre på scenen kun iført undertøy. Volkova er kjent som den «slemme piken» i gruppen.

Volkova sangkarriere startet i det russiske barnekoret Neposedi, der hun møtte Katina, sin senere venninne i gruppen t.A.T.u. Volkova har tidligere insistert på at hun ble bortvist fra Neposedi på grunn av drikking og banning, men representanter fra barnekoret har benektet dette, og sagt at hun faktisk ble «uteksaminert» fra koret da hun nådde en viss alder. Volkova ble valgt som det andre medlemmet av t.A.T.u. i 1991, etter at Katina allerede var valgt og hadde spilt inn flere demoer alene. For å være med i bandet måtte hun klippe sitt naturlige blonde hår kort, og farge det sort. Begge jentene hadde en veldig streng kontrakt som dikterte hva de måtte gjøre, si og til og med føle. Volkova ble instruert til å ignorere spørsmål fra journalister, rynke på nesen, og se tydelig forstyrret ut for å gjøre kontrasten mellom henne og Katina tydeligere.

Volkova begynte å spille inn engelskspråklige sanger med t.A.T.u., selv om hun hadde svært lite kjennskap til språket. En professor ble leid inn for å lære henne å synge på engelsk. I tidlige intervjuer ga hun sjelden mer enn ettordssvar på engelsk, og Katina måtte ofte oversette det hun sa til journalistene. I senere intervjuer har hun vist at engelsken hennes har blitt bedre, og hun svarer vanligvis selv på spørsmål.

I februar 2003 ble det sluppet en nyhet om at Volkova hadde abortert, da hun ble sett på en abortklinikk i Moskva. Nyheten ble senere bekreftet av Julija i dokumentarserien *[[Anatomy of t.A.T.u.]]* i desember det samme året.

Den 23. september 2004 fikk Volkova en datter.

## Referanser


## Eksterne lenker
* 
* 
* 
*
Graeme Dott

**Graeme Dott** (født 12. mai 1977) er en skotsk profesjonell snookerspiller og verdensmester i snooker i 2006.

Etter at han startet sin profesjonelle karriere i 1994 har Dott klatret på verdensrankingen og nådde i 2001 topp seksten, hvor han siden har holdt seg. Etter at han vant VM i 2006 var han for sesongen 2006&ndash;2007 rangert som nummer seks i verden, som til da var den beste rankingen han noen gang hadde hatt.

Han har et maksimum break i karrieren (147 poeng) som han klarte i British Open i 1999.

## Verdensmesterskapet 2006

Etter seire over John Parrott, Nigel Bond og Neil Robertson møtte Dott Ronnie O'Sullivan i semifinalen. Han hadde tidligere tapt VM-finalen i 2004 mot nettopp O'Sullivan med 18&ndash;8. Kampen var lenge jevn, men på stillingen 8&ndash;8 vant Dott åtte partier på rad og la med det grunnlaget for en 17&ndash;11 seier.

I finalen møtte Dott tidligere verdensmester Peter Ebdon. Før den siste sesjonen på kvelden ledet Dott med 15&ndash;7 og så ut som om han skulle vinne enkelt. Imidlertid vant Ebdon seks partier på rad og reduserte med det avstanden til to partier før Dott klarte å sikre seieren med en 18&ndash;14 seier. Dette var hans første seier i en rankingturnering.

## Sesongen 2006/2007

Gjennom sesongen fortsatte Dott klatringen på verdensrankingen. Etter at han 1. april 2007 slo Jamie Cope 9&ndash;5 i finalen og vant dermed China Open og klatret til førsteplass på den provisoriske rankingen.

Før VM hadde han som uttalt mål at han skulle forsvare VM-tittelen og sikre seg førsteplass på verdensrankingen foran 2007/2008 sesongen. Han tapte imidlertid i første runde for Ian McCulloch med 10&ndash;7, førsteplassen på verdensrankingen ble overtatt av den nye verdensmesteren John Higgins. Dott var rangert som nummer to foran sesongen 2007/2008 og falt i løpet av sesongen til en 13.-plass foran  2008/2009 sesongen.
## Referanser


## Eksterne lenker
*
Peter Ebdon

**Peter Ebdon** (født 27. august 1970 i Kettering, West Midlands) er en engelsk snookerspiller. Han begynte å spille snooker da han var 14, og begynte å spille profesjonelt i 1991. Hans største meritt kom i 2002 da han vant finalen i verdensmesterskapet 18&ndash;17 mot Stephen Hendry etter en meget tett og jevn finale. Ebdon har også vært i finalen i 1996 og 2006.

Ebdon er, sammen med Mark Williams, de eneste som er fargeblinde av de profesjonelle snookerspillerne.

Hans høyeste ranking har vært nr. 3, og foran 2009/2010-sesongen er han nr. 13.

## Turneringsseire
Peter Ebdon har til sammen åtte seire i rankingturneringer.
 
* Skoda Grand Prix &ndash; 1993
* Thailand Open &ndash; 1997
* British Open &ndash; 2000
* Scottish Open &ndash; 2001
* Verdensmesterskapet i snooker &ndash; 2002
* Irish Masters &ndash; 2004
* UK Championship &ndash; 2006
* China Open &ndash; 2009

## Referanser
 

## Kilder
* World Snooker: Peter Ebdon Besøkt 9. oktober 2018

## Eksterne lenker
*
Thermos

**Thermos** er et amerikansk selskap som produserer termosflasker. Selskapet har sin historie tilbake til 1904, da Thermos GmbH ble grunnlagt av to tyske glassblåsere. I 1907 ble varemerket solgt, til et amerikansk selskap som har hovedkontor i Illinois.

## Eksterne lenker
*
Marília

**Marília** er en kommune og by i delstaten São Paulo i sørøstregionen av Brasil. Byen ble grunnlagt i 1926 og har om lag 202 000 innbyggere (2005) mens kommunen har en befolkning på om lag 220 000 (2005). Jordbruk er en viktig næringsgren i regionen, der kaffe er et viktig produkt. Næringsmiddelselskaper som blant annet Coca-Cola og Nestlé har fabrikker i byen. Flyselskapet TAM ble grunnlagt i Marília.

## Galleri

|
Fil:Marília panorama.JPG|
Fil:japan fest.jpg|
Fil:bento de abreu.jpg|
Fil:prefeitura marilia.jpg|
Fil:japan fest 2.jpg|


## Referanser


## Eksterne lenker
*
Liste over USAs sittende guvernører

Dette er en liste over Amerikas forente staters nåværende guvernører samt de amerikanske territoriene. 

Per februar 2024 har det republikanske partiet 27 guvernører og det demokratiske partiet 23 i de femti statene. Noe som kan forvirre, er at det gjerne går noe tid mellom datoen for valg av en guvernør og den datoen guvernøren tiltrer sin stilling; i denne tiden sitter den utgående guvernøren fremdeles i sin stilling.

## Delstatsguvernører

## Guvernører i territoriene

## Referanser
Abbey Stadium

**Abbey Stadium** er en fotballarena i Cambridge i England. Den sto ferdig i 1932 og den har siden da vært hjemmet til fotballklubben Cambridge United. Den har en kapasitet på 9 617 tilskuere. Rekorden for tilskuere er 14 000, som ble satt i en treningskamp mot Chelsea 1. mai 1970, da flomlysanlegget på banen ble tatt i bruk.

## Eksterne lenker
* Om The Abbey på Cambridge Uniteds offisielle hjemmesider
NordForsk

**NordForsk** er en organisasjon under Nordisk ministerråd som finansierer og tilrettelegger for nordisk samarbeid innen forskning og forskningsinfrastruktur.

NordForsk ble etablert i 2005. Organisasjonens hovedmål er å legge til rette for et effektivt og tillitsbasert forskningssamarbeid i Norden, og sikre at forskningen som finansieres har høy internasjonal kvalitet og realiserer nordisk merverdi.

NordForsk har en grunnbevilgning fra Nordisk ministerråd, og samarbeider med nasjonale forskningsfinansierende institusjoner som Norges forskningsråd, Formas, Finlands Akademi, Rannis, Vetenskapsrådet og Danmarks Frie Forskningsfond om finansiering av forskningsprosjekter. Alle prosjekter som mottar støtte fra NordForsk må ha deltakere fra minst tre land.

NordForsk ledes av direktør Arne Flåøyen.

NordForsk har hovedkontor i Oslo, der de er samlokalisert med søsterorganisasjonene Nordic Innovation og Nordic Energy Research.

## Referanser


## Eksterne lenker
* NordForsk
Traumatologi

**Traumatologi** (fra gresk: *trauma* – skade) er den delen av akuttmedisin/kirurgi som har med diagnostikk og behandling av kroppsskader å gjøre. I mange land er traumatologi en egen medisinsk spesialitet, men i Norge inngår traumatologi i forskjellige spesialiteter. De fleste skader (skjelett- og bløtvevsskader) behandles dog av ortopeder.

## Eksterne lenker
* TRAUMA.ORG  – en veldedig organisasjon som tilbyr utdannelse og informasjons for helsepersonell som deltar i behandlingen av skadede.
* Scandinavian Journal of Trauma, Resuscitation and Emergency Medicine (SJTREM)
Daniele Padelli

**Daniele Padelli** (født 1985) er en italiensk fotballspiller som spiller for .

Padelli var på utlån til  sesongen 2006-2007, riktignok hentet inn i overgangsvinduet i januar. Mange forundret seg over Benitez sin bedømmelse da han hentet inn spilleren på lån, etter som han bare fikk en ligakamp for klubben. Derfor vendte han hjem til Sampdoria etter sesongslutt, selv om Liverpool hadde opsjon på kjøp. Daniele Padelli har landskamper for Italia U-21. 

## Referanser


## Eksterne lenker
*
Anthony Kennedy

**Anthony McLeod Kennedy** (født 23. juli 1936 i Sacramento i California i USA) er en amerikansk jurist. Han er tidligere dommer i De forente staters høyesterett. Han ble utnevnt av president Ronald Reagan og tiltrådte den 18. februar 1988. Han gikk av i 2018.

Kennedy studerte ved Stanford University fra 1954 til 1958 og ble uteksaminert med en bachelorgrad i statsvitenskap etter å ha tilbrakt sitt siste studieår ved London School of Economics. Deretter studerte han ved Harvard Law School, der han ble utdannet jurist i 1961. Kennedy arbeidet så i en privat praksis i San Francisco mellom 1961 og 1963. I 1963, etter farens død, tok han over farens advokat-praksis i hjembyen Sacramento, som han var ansvarlig for frem til 1975. Mellom 1965 og 1988 var Kennedy ansatt som professor ved McGeorge School of Law ved University of the Pacific. 

Etter at Sandra Day O'Connor trakk seg, var Kennedy den såkalte vippestemmen, altså dommeren som av og til stemmer med de liberale dommerne, og i Kennedys tilfelle, mest stemmer med de konservative dommerne. Særlig i avgjørelser om likekjønnet ekteskap var Kennedys stemme viktig.

## Referanser
Thorvald Meyers gate (Oslo)

**Thorvald Meyers gate** er en gate på Grünerløkka i Oslo, oppkalt etter eieren av Grünerløkka, grosserer Thorvald Meyer (1818–1909) som startet utparselleringen av tomtene i 1860.

Gata er cirka 1,4 kilometer lang og starter i nord i krysset med Biermanns gate og Sandakerveien. Nord for Sannergata het gata opprinnelig Fossveien; den delen av gata ligger i Bydel Sagene, resten tilhører Bydel Grünerløkka.

Thorvald Meyers gate er hovedgate i Bydel Grünerløkka og bydelens viktigste forretningsgate. Den er en sentral kollektivgate med trikk- og bussruter. Parkene Birkelunden, Olaf Ryes plass og Schous plass ligger inntil gata. Nummereringen av gata starter i nord og går mot sentrum, ulikt mønsteret for gatenummerering i Oslo.

Gata ble oppgradert med nytt dekke og nye trikkeskinner i 2019 og 2020. Deler av gata ligger innenfor det fredede området Birkelunden kulturmiljø.

## Bygninger

## Referanser




## Kilder
* Oslo byleksikon, tredje utgave, ISBN 82-573-0228-7
*
Tarzan (TV-serie)

***Tarzan*** er en tegnefilmserie som går på Disney Channel, og er produsert av Disney. Serien handler om en mann som kaller seg «jungelens konge». Han heter Tarzan og bor i et trehus med Jane og Professor Archimedes Q. Porter.

## Karakterer
* Tarzan
* Terk
* Tantor
* Kala
* Jane
* Professor Archimedes Q. Porter

## Norske stemmer
* Tarzan: Ove Christian Owe
* Terk: Mari Maurstad
* Tantor: Stig Krogstad
* Jane: Laila Goody
* Professor Porter: Per Skjølsvik
* Kala: Unn Vibeke Hol
* DuMont: Per Frisch
* Mungo: Eirik Espolin Johnson
* Flynt: Gaute Skjegstad
* Tublat: Hallvard Lydvo

Andre medvirkende er Rune Alstedt, Christoffer Staib. Tittelsangen er fremført av Tor Endresen. Korister i introen er Christine Meyer, Guri Alfstad og Heidi Svendsen, samt et barnekor bestående av Gaute Tessand Baalsrud, Siri Nilsen og Madeline Solheim Johnsen.

## Se også
* *[[Tarzan (film, 1999)|Tarzan]]*
* *[[Tarzan & Jane]]*
* *[[Tarzan 2]]*

## Eksterne lenker
*
Signe Tynning

**Signe Prøis Tynning** (født 1963) er en norsk journalist og programleder som var ansatt i TV 2 i over 20 år.

Tynning startet karrieren som journalist i Radio 1. I 1994 ble hun ansatt i TV 2. Hun begynte som programleder i TV Sporten, men gikk etter hvert over til TV 2 Nyhetene. Fra 1997 til 1998 var hun programleder for helseprogrammet *[[På godt og vondt]]* som hun laget 21 utgaver av, og fra 2000 til 2015 var hun programleder i *[[God morgen Norge]]*. Hun sluttet i TV 2 i 2016.

Etter tiden i TV 2 flyttet Tynning tilbake til Porsgrunn hvor hun ble engasjert i driften av det nyetablerte Bymisjonssenteret til Kirkens Bymisjon.

I 2016 utgav hun en biografi om Nikita-grunder Inger Ellen Nicolaisen.

Tynning drev med turn og var turntrener i sine yngre år.

## Privatliv
Signe Tynning er datter av Torstein Tynning som var stortingsrepresentant (H) for Telemark 1965-1985 og mor til tidligere stortingsrepresentant (Ap) Christian Tynning Bjørnø.

## Referanser
Nils Gunnar Lie

**Nils Gunnar Lie** (født 1950) er en norsk journalist og programleder med betydelig fartstid i NRK og TV 2. Han regnes som en av pionerene i TV 2.

Lie er utdannet lærer og har i tillegg statsvitenskap og engelsk grunnfag. 

Han ble ansatt i NRK i 1976. Han startet i radioen der han var innom både *Utenlandsprogrammet* og *[[Dagsnytt]]*-redaksjonen.  I 1980/1981 var han NRKs korrespondent i København. I 1983 gikk han over til fjernsynet og var programleder i *[[Dagsrevyen]]*, debattprogrammet *[[Antenne 10]]* og i *[[Frokost-TV]]* (1989). 

I 1992 gikk han over til det nyetablerte *[[TV2]]* hvor han ledet debattprogrammet *[[Holmgang (TV-program)|Holmgang]]* fra 1992 til 1998 og den norske versjonen av *[[Jeopardy!]]* (1996–1997). Fra 1998 til 2005 var han nyhetsanker i *[[TV 2 Nyhetene]]*, deretter programleder for *[[God morgen, Norge!]]* sammen med Signe Tynning. I 2012 ble han ansatt i innenriksavdelingen i *TV 2 Nyhetene*, hovedsakelig som live-reporter. Her var han til han gikk av med pensjon i 2016.

Lie er født og oppvokst i Øystese i Kvam, Hordaland og er gift med Signe Lie (f. 1950), som er sendeleder i NRK P2.

I 1989 ble han både tildelt Kringkastingsprisen og kåret til Årets TV-navn. I 2001 fikk han Alf Helleviks mediemålspris.

## Referanser
Espen Fiveland

**Espen Fiveland**, (født 1974) er en norsk journalist og programleder. 

Fiveland er utdannet journalist ved Høgskolen i Oslo. I tillegg har han studert statsvitenskap og historie ved Universitetet i Oslo og Universitetet i Tromsø.

Han startet karrieren som journalist i lokalavisen ''Ryfylke'' (1998–1999). Deretter jobbet han i Aftenposten i ca ett år før han kom til TV 2 i 2000. Her har han blant annet vært nyhetsanker i TV 2 Nyhetskanalen, programledere i TV 2 Nyhetene, samt i mat og livsstilsprogrammet *Matagentene* (2013–2014) og fra 2014 i ''God morgen Norge''. 

## Referanser
José Manuel Ochotorena

**José Manuel Ochotorena Santacruz** (1961–2025) var en spansk fotballmålvakt og målvaktstrener.

Han var målvakt for klubbene Real Madrid, , CD Tenerife og CD Logroñés, samt landslaget til . Ochotorena var en del av landslagstroppen for VM-sluttspillet i 1990, men fikk ikke spilletid i mesterskapet. Året i forveien fikk han sin enslige opptreden i landslagsdrakta i en vennskapskamp mot .

Etter endt spillerkarriere vendte Ochotorena tilbake til Valencia CF for å bli trener for klubbens målvakter. Da Rafael Benítez tok over som manager for  i juli 2004, fulgte Ochotorena med til den engelske klubben, hvor han tok over etter tidligere målvaktstrener Joe Corrigan. Ochotorena forlot Liverpool sommeren 2007 og vendte tilbake til Valencia CF hvor han med unntak av to måneder som assisterende manager i 2008 var målvaktstrener frem til han døde.

Han var også målvaktstrener for  fra 1998 til 2004 og fra 2008 til 2021.

José Manuel Ochotorena Santacruz døde av kreft i Valencia den 27. oktober 2025, 64 år gammel.

## Meritter
;Klubb
* La Liga (**3**): 1985/86, 1986/87, 1987/88
* Copa del Rey (**1**): 1981/82
* Copa de la Liga (**1**): 1984/85
* UEFA-cupen (**2**): 1984/85, 1985/86
* Segunda División (**1**): 1983/84
;Individuelt
* Trofeo Ricardo Zamora (**1**): 1988/89
Kilde:

## Karriereoversikt

## Referanser


## Eksterne lenker
* 
*  José Manuel Ochotorena – BDFutbol
Fillmore!

***Fillmore!*** er en amerikansk animasjonsserie som vises på Disney Channel. Den handler om figurene Cornelius Fillmore og Ingrid Third som er med i skolens sikkerhetspatrulje. De får oppdrag som de må løse av patruljesjef Valejo.

## Handling
12 år gamle Cornelius Fillmore (spilt av Orlando Brown) er en ungdomskriminell, med et kriminelt rulleblad. Han blir tatt på fersken i det han forsøker å stjele fra skolen. Han får derfor valget mellom å hjelpe til med å løse forskjellige andre problemer, eller tilbringe resten av ungdomsskolen i varetekt. Fillmore bestemmer seg raskt for å hjelpe til, og begynner deretter ved skolens sikkerhetspatrulje.

TV-serien er hovedsakelig basert rundt Cornelius og hans partner Ingrid Third (spilt av Tara Strong) ved X Middle School, som ligger i en forstad like utenfor Minneapolis. Sikkerhetspatruljen som studentene er en del av, er aktivt involvert i hva som foregår rundt omkring på skolens område.

Som en del av «sikkerhetspatruljen» ved X Middle School forsøker Fillmore og Ingrid å løse forskjellige forbrytelser og mysterier. Serien presenterer vanligvis barnevennlige versjoner av vanlige forbrytelser, som for eksempel stjålne scootere, smugling av tartarsaus, eller forfalskning av ulike Samlekortspill. 

## Rollefigurer
* Cornelius C. Fillmore (spilt av Orlando Brown) en afrikansk-amerikansk student ved X Middle School. Seriens største protagonist, og medlem av skolens sikkerhetspatrulje.
* Ingrid Third (spilt av Tara Strong): Fillmores partner ved X Middle School.
* Horatio Vallejo (spilt av Horatio Sanz) som Fillmores overordnede.
* Karen Tehama (spilt av Lauren Tom) en japansk-amerikansk student.
* Joseph Anza (spilt av Danny Tamberelli): Partneren til Karen Tehama, en italiensk-amerikaner.
* Danny O'Farrell (spilt av Kyle Sullivan) en annen student, og medlem av sikkerhetspatruljen.
* Dawn S. Folsom (spilt av Wendie Malick) rektor ved X Middle School.
* Assisterende rektor Raycliff (spilt av Jeff Probst)

## Norske stemmer
* Benjamin Helstad
* Simen Sand
* Siri Nilsen
* Tomine Malmquist Harket
* Anders Bye
* Lars Berteig Andersen
* August Fabritius Sanengen
* Hanne Dancke Arnesen
* Lena Meieran
* Erik Skøld
* Christoffer Ravneberg
* Benedikte Kruse
* Klara Høeg Renningen
* Aslak Maurstad

## Referanser


## Eksterne lenker
*
Randi Skaug

**Randi Skaug** (født 1959) er en norsk eventyrer, forfatter, foredragsholder og inspirator. Hun ble første norske kvinne som besteg Mount Everest, 20. mai 2004.    

Hun fullførte Seven Summits, det høyeste fjellet på hvert kontinent, nyttårsaften 2007 og har reist i mer enn 75 land. Fra 2009 til 2014 har hun brukt Norge som ekspedisjonsland. Kajakkturen Sakteruta langs Nord-Norgekysten er del av dette prosjektet.  

I tillegg til å være profesjonell eventyrer har hun et humanitært engasjement, gjennom mikroprosjektet WHY (World's next Heroes are still Young) som støtter utdanningsrettede formål for Bhotefolket i Nepal. Tidligere har hun i sambeid med Danish Demining Group finansiert  minerydding i Mazaar i Nord-Afghanistan.

Skaug er utdannet siviløkonom fra Handelshøyskolen BI og har i tillegg et bachelorstudium i kommunikasjon i organisasjoner. Hennes yrkeskarriere startet i 1980 med logistikk i Norsk Texaco Oil, fortsatte med IT og ledelse i KPMG Data-Plan, VG, TBK og IBM, for deretter å svinge over til kommunikasjonsfaget i selskapet Kommunikator.

I dag lever og arbeider hun, som en av få kvinner i Norge, som profesjonell eventyrer. Hun er en mye benyttet foredragsholder både i Norge og utlandet.

## Referanser


## Bibliografi
* *Mot toppen* (Larsforlaget 2008). ISBN 9788292708200
* *Drømmeturer i Norge – 11 ekspedisjoner for vanlige folk* (Kagge 2010)
* *Finn kongefølelsen* (Cappelen Damm 2013)

## Eksterne lenker
* Randi Skaug
* Drømmeturer i Norge
* Verdens vakreste skitur
* Sakteruta
Serdar Akar

**Serdar Akar** (født 1964 i Ankara) er en tyrkisk regissør. Han fullførte sin utdannelse i TV- og filmproduksjon ved *Mimar Sinan Universitetet* i 1994, og arbeidet under flere regissører før han fikk regissere sin første produksjon i 1999. 

Han er mest kjent for TV-serien Kurtlar vadisi (Ulvenes dal) og omdiskuterte filmen Ulvenes dal - Irak fra 2006, hvor hovedpersonene i TV-serien drar til nord-irak.

## Produksjon
* *On Board* (Gemide) 1999
* *Offside* (Dar alanda kisa paslasmalar) 2000
* *Maruf* 2001
* *Koçum benim* TV-serie 2002  
* *Seni yasatacagim*  (mini) TV-serie 2002
* Kurtlar vadisi (Ulvenes dal)  TV-serie 2003-2007
* *Disi kus* (mini) TV-serie 2004 
* Ulvenes dal - Irak (Kurtlar vadisi – Irak) 2006
* *Sagir Oda* (mini) TV-serie 2006
* *Genis zamanlar* (mini) TV-serie 2007
* *In Bar* (Barda) 2007

## Eksterne lenker
*
Iljusjin Il-62

**Iljusjin Il-62** (NATO-kallenavn **Classic**) er et russisk passasjerfly utviklet av Iljushin for mellom- og langdistanseruter. Flyet fløy første gang i januar 1963, men på grunn av aerodynamiske problemer ble det ikke tatt i bruk for passasjertrafikk før i mars 1967. **Il-62M**, som var en forbedret modell med kraftigere motorer ble tatt i bruk i 1974, og **Il-62MK** med økt passasjerkapasitet noen få år senere. Minst 250 fly av alle modeller ble bygget før produksjonen stoppet i 1994.

## Spesifikasjoner
Sejer – Svarte sekunder

***Sejer – Svarte sekunder*** er en norsk kriminal- og dramaserie om etterforskeren Konrad Sejer som gikk på NRK1 i 2006. Dette er den fjerde serien om Sejer  og tar utgangspunkt i forsvinningen av en ung jente. Rollen som Sejer spilles av Bjørn Sundquist. Serien er basert på Karin Fossums bok med samme tittel. Regi er ved Eva Isaksen.

Premieren ble sett av 835 000. Noe som gav en markedsandel på 50,3 %.

Den vant Gullruten 2006 i klassen beste TV-drama og Anne Marit Jacobsen fikk pris for beste kvinnelige skuespiller. 

## Handling

En ung jente forsvinner etter å ha vært en tur til i kiosken for å kjøpe et blad. Samme kveld kommer fetteren hennes, Tomme, hjem veldig sent og med bulket bil. Han oppfører seg veldig rart, er preget av det som har skjedd. Han er mye sammen med den småkriminelle Willy. 

Seier settes på saken, men ser hverken noe motiv eller logiske forklaringer.

## I rollene
*Bjørn Sundquist – Konrad Sejer
*Christian Skolmen – Jacob Skarre
*Hildegunn Riise – Ruth
*Bjarte Hjelmeland – Emil 
*Anne Marit Jacobsen – Emils mor
*Marit Pia Jacobsen – Helga Joner, mor til Ida
*Pål Sverre Valheim Hagen – Tomme
*Johannes Joner – Anders
*Vera Rudi – Ida

## Se også
**[[Sejer – Se deg ikke tilbake]]* (2000)
**[[Sejer – Djevelen holder lyset]]* (2002)
**[[Sejer – Elskede Poona]]* (2003)

## Referanser
Iljusjin Il-18

**Iljusjin Il-18** (NATO-kallenavn **Coot**) er et russisk passasjerfly utviklet av Iljusjin etter en forespørsel fra Aeroflot etter et økonomisk passasjerfly med 75 til 100 seter for bruk på mellomdistanseruter. Prototypen fløy første gang 4. juli 1957, og den første Il-18 ble satt i tjeneste hos Aeroflot 20. april 1959. Over 600 fly ble produsert fram til 1968.

## Utvikling og varianter

Den første produksjonsmodellen **Il-18** var utstyrt med fire Kusnetsjov SN-4 turbopropmotorer og kunne ta 75 passasjerer. **Il-18B** ble utstyrt med fire Ivtsjenko AI-20 på 2&nbsp;985 kW hver og rekonfigurert for 84 passasjerer. I 1961 ble **Il-18I** introdusert med en passasjerkapasitet på 111 personer. **Il-18D** og **Il-18E** kunne ta opptil 122 passasjerer og ble utstyrt med de kraftigere Ivtsjenko AI-20M turbopropmotorene på 3&nbsp;170 kW hver. Sivile Il-18 er også blitt brukt militært som transportfly. 

## Andre varianter

### Iljusjin Il-20

**Il-20** er et militært rekognoseringsfly basert på Il-18D. Flyet ble observert første gang i 1978 og kan kjennetegnes ved en 10,25 m lang sylidrisk kapsel opphengt under skroget. Kapselen inneholder en SLAR (Side Looking Airborne Radar).

### Iljusjin Il-22

**Il-22** er et kommando- og kommunikasjonsfly basert på Il-18D. En oppgradert versjon er kjent som **Il-22M**.

### Iljusjin Il-24

**Il-24N** er et sivilt rekognoseringsfly utviklet for overvåkning av fiskeri og miljø. Flyet er utstyrt med en SLAR tilsvarende Il-20.

### Iljusjin Il-38

Iljusjin Il-38 er et Maritimt rekognoseringsfly basert på Il-18. Flyet ble produsert av Iljusjin og fløy første gang i 1967. Det er i bruk med den russiske og indiske marine.

Il-38 kan fly i opptil 12 timer og kan utstyres med torpedoer og kjernefysiske eller konvensjonelle dypvannsbomber.

## Spesifikasjoner

## Eksterne lenker
* Ilyushin Il-18
Iljusjin Il-86

**Iljusjin Il-86** (NATO-kallenavn **Camber**) er et russisk bredbuks passasjerfly utviklet av Iljushin for mellomdistanseruter. Prototypen fløy første gang 22. desember 1976 og flyet ble først tatt i bruk i desember 1980. I alt 103 fly ble bygget før produksjonen stoppet i 1994, inkludert fire for militært bruk.

Iljusjin Il-86 har et mannskap på fem og en passasjerkapasitet på opptil 350 passasjerer. Flyet er utstyrt med fire KKBM NK-86 turbofan-motorer med en ytelse på 127,5 kN hver som gir en marsjfart på mellom 900 km/t og 950 km/t.

## Eksterne lenker
Ilyushin Il-86
Gameshow

**Gameshow** er en type TV-program som kjennetegnes ved at deltagere konkurrerer om premier eller heder og ære i et TV-studio. Konkurransene gjennomføres ved hjelp av runder basert på kunnskap, gjetting, fysiske utfordringer eller lignende. Det er store forskjeller på ulike typer slike konkurransedrevne programmer i verden, der man går fra det enkle spørreprogrammet *[[Mastermind (TV-serie)|Mastermind]]* i Storbritannia til de ekstreme gameshowene i Japan. Rene spørreprogrammer omtales ofte som quiz-programmer.

Game show-sjangeren har også blitt en av de store eksportartiklene innen tv-konsepter, der spesielt amerikanske og britiske konsepter har blitt produsert i lokale varianter over store deler av verden. Amerikanske konsepter, som for eksempel *[[Wheel Of Fortune]]*, har hatt suksess i hjemlandet gjennom en årrekke.

## I Norge
Den første norske gameshowsuksessen var *[[Kvitt eller dobbelt]]* på NRK allerede i 1961. Den første suksessen på en kommersiell kanal var *[[Casino (TV-program)|Casino]]* som gikk på TVNorge med Hallvard Flatland som programleder.

Mange av de norske versjonene av denne programtypen er basert på konsepter laget i andre land. Eksempler på dette er *[[Vil du bli millionær?]]*, *[[Deal or No Deal]]* med flere.

## Referanser


## Eksterne lenker
*
Iljusjin Il-38

**Iljusjin Il-38** ( NATO-kallenavn: *«May»* ) er et anti-ubåtfly utviklet i den tidligere Sovjetunionen av Iljusjin.

## Spesifikasjoner

## Eksterne lenker
* Ilyushin Il-38 Maritime Patrol / ASW Aircraft
Fylkesvei 4468

**Fylkesvei 4468** går mellom Orre og Kleppekrossen i Klepp.

Frem til 2019 hadde veien betegnelsen fylkesvei 247 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Teet Kask

**Teet Kask** (født 8. mai 1968) er en estisk ballettdanser og koreograf.

Han startet på ballettskolen i Tallinn i 1978. Da han var 18 år gammel, hadde han en ledende rolle i den nasjonale operaen i Estland. Et vendepunkt i karrièren hans kom da han ble med i Sveriges kongelige ballett, som den første estiske ballettdanseren som jobbet på heltid i vest før jernteppet falt i 1991.

I 1990 ble han invitert til å arbeide med den norske nasjonale balletten.

## Eksterne lenker
*
Vanlige delfiner

* se inndeling!

**Vanligedelfiner** (*Delphinus*) er ei monotypisk gruppe i gruppen av klassiske delfiner (Delphininae), som videre inngår som ei delgruppe i delfinfamilien (Delphinidae).

## Inndeling
Inndelingen følger WoRMS.

* Cetacea, hvaler
** Odontoceti, tannhvaler
*** Delphinidae, delfinfamilien
**** Delphininae, klassiske delfiner
***** *[[vanlige delfiner|Delphinus]]*, vanlige delfiner (monotypisk)
****** *[[gulflankedelfin|D. delphis]]*, gulflankedelfin

## Referanser


## Eksterne lenker
*
Kurtlar vadisi

***Kurtlar vadisi*** (*Ulvenes dal*) er en tyrkisk TV-serie som gikk på tyrkisk TV fra 2003 til 2005. Hovedhandlingen foregår i Tyrkia og omhandler etterretningsagenten Polat Alemdar som infiltrerer og blir leder for en mektig tyrkisk mafiaorganisasjon. 

Serien har fått flere oppfølgere. I 2006 fulgte filmen *[[Ulvenes dal: Irak]]* hvor Polat Alemdar drar til Nord-Irak under krigen i Irak. Oppfølgeren til serien, *Kurtlar Vadisi – Terör* (Ulvenes dal – Terror) foregår i de kurdiske områdene i Sørøst-Tyrkia og ble tatt av programmet etter én episode i februar 2007. 

## Handling
Kurtlar vadisi-Første Episode

Første Episode handler om spesialagenten Ali Candan som jobber for den tyrkiske etterretningstjenesten. Han får ordre fra sin leder Aslan Akbey om å operere og forandre på ansiktet sitt, og komme inn i den tyrkiske Mafiaen, under navnet Polat Alemdar. Senere blir han leder for en av de tyrkiske mafia gruppene. Etter hvert finner han ut at han er sønn til lederen for tyrkiske mafia Mehmet Karahanli. Serien forteller også hvordan de amerikanske og israelske etterretningstjenestene opererer i blant annet Tyrkia og Midtøsten.

## Oppfølgere
Serien har senere blitt fulgt opp med følgende:
* Kurtlar Vadisi Terör, 2007 (TV-serie) (norsk:Ulvenes dal: Terrorisme)
* Kurtlar Vadisi Pusu, 2007 - (TV-serie) (norsk: Ulvenes dal: Bakholdsangrep)
* Kurtlar Vadisi Irak, 2006 (film) (norsk: Ulvenes dal: Irak) (ble lansert internasjonalt)
* Kurtlar Vadisi Gladio, 2009 (film) (norsk: Ulvenes dal: Gladio)
* Kurtlar Vadisi Filistin, 2010 (film) (norsk: Ulvenes dal: Palestina)
Gudene vet (NRK)

:*For det norske livssynsprogrammet som gikk på TV2 i 2007, se: [[Gudene vet (TV 2)|Gudene vet]]*

***Gudene vet*** er en norsk livssyns-serie med Tomm Kristiansen som gikk på NRK1 sommeren 1999. Hensikten med programmet var å belyse ulike etiske og religiøse problemstillinger. Representanter for både jøder, kristne, muslimer, buddhister, bahaiere, nyreligiøse og humanister deltok i serien. Disse var Håkon Harket, Arne Næss, Haftor Viestad, Berthold Grünfeld, Nils Butenschøn, Mohammad Bouras og Anita Apeltun Sæle.

Følgende problemstillinger ble forsøkt belyst i programmet:
* Tilber alle religioner den samme gud?
* Er det datostempling på religiøse sannheter?
* Hva slags interesse har religionene av krig?
* Er det mulig å være en overbevist troende og tolerant overfor andre samtidig?
* Er mennesket naturens generaler eller vaktmestere?
* Kan et samfunn holde moralen oppe uten en gud i baklomma?

## Referanser


## Eksterne lenker
*
Despised Icon

**Despised Icon** var et band fra Montréal, Quebec, Canada som spilte en kombinasjon av grindcore, og death metal som blir kalt deathcore. De har to vokalister, den ene (Steve Marois) growler veldig lavt, mens han andre (Alexandre Erian) holder seg på mids.
De annonserte at de skulle splitte opp i april 2010, så de gjorde en siste tour før de splitta opp.
Den ene vokalisten (Alexandre Erian) ble vokalist i Obey The Brave, og bassisten ble med i The Black Dahlia Murder.

## Medlemmer
*Alexandre Erian – Vokal
*Steve Marois – Vokal
*Eric Jarrin – Gitar
*Sebastien Piché – Bass
*Alexandre Pelletier – Trommer

## Tidligere medlemmer
*Yannick St-Amand – Gitar
*Marie-Hélène Landry – Vokal
*Kevin McCaughey – Live vokal (omtrent 35 opptredener da Steve Marois var syk)

## Diskografi
*2002 – *[[Consumed by Your Poison]]* LP (Galy Records)
*2004 – *[[Syndicated Murderers]]* EP
*2005 – Delt CD med Bodies in the Gears of the Apparatus (Relapse Records)
*2005 – *[[The Healing Process]]* LP (Century Media Records)
*2006 – *[[Consumed by Your Poison]]* Re-release (Century Media Records)
*2007 – *[[The Ills of Modern Man]]* (Century Media Records)
*2009 – *[[Day of Mourning]]* (Century Media Records)
*2016 – *Beast* (Nuclear Blast)
*2019 – *Purgatory* (Nuclear Blast)

## Trivia
Deres første opptreden i USA var i Port Huron, Michigan på North Grotto. Femte Desember 2010 ble deres siste show spilt i Montreal, Quebec.

Despised Icon har spilt med band som The Red Chord, Hatebreed, Deicide, The Black Dahlia Murder, Suffocation, Cryptopsy, Aborted, Killswitch Engage, Morbid Angel, og Behemoth.

Bandet påvirkes av band som Dying Fetus, Between the Buried and Me, Nile, Pantera, Suffocation, og Hatebreed.

Alex Erian spilte trommer i Neuraxis og på Despised Icons "Consumed By Your Poison".

Eric Jarrin spilte gitar i bandet Heaven's Cry.

## Eksterne lenker
* 
* 
* Despised Icon på MySpace
Termodynamikkens tredje lov

**Termodynamikkens tredje lov** er at den absolutte temperaturen til et system ikke kan komme ned til det absolutte nullpunkt.
Det vil si at når temperaturen nærmer seg det absolutte nullpunkt, stanser alle termodynamiske prosesser.
Serra (Espírito Santo)

**Serra** er en by og kommune i delstaten Espírito Santo i sørøstregionen av Brasil.  Byen begrenser seg til Vitória som er hovedstad i delstaten. Serra dekker et område på rundt 553,254 kvadratkilometer og er den største byen i delstaten. Serra er en del av det større Vitória metropolitan-området. I sør ligger Vitória, i vest Santa Maria do Jetibá, i nord Aracruz og i øst Atlanterhavet.

Et annet viktig ting er Jacaraípestranden, mest kjent for mange surf konkurranser. I Nova Almeida, et annet viktig kystplass, er den gammel Igreja dos Reis magos med den første brasilianske oljemaleri.

## Referanser


## Eksterne lenker
*